S-187/2017

Mál þetta, sem dómtekið var 7. apríl sl., var höfðað með ákæru lögreglustjórans á höfuðborgarsvæðinu, dags. 21. mars 2017 á hendur:

„D-x-x W-x-x, kt. 000000-0000,

[...]

fyrir eftirtalin brot:

I.

Fyrir fjársvik með því að hafa dagana 2.-4. janúar 2016, svikið út vörur og þjónustu að fjárhæð samtals kr. 249.115, með því að stofna aðgang að Netgíró ehf. í nafni B, og notað til þess kennitölu hans og tékkaábyrgðarnúmer af debetkorti hans, en vörurnar og þjónustuna keypti hann hjá eftirgreindum verslunum á netinu og átti greiðsla fyrir þær að fara fram með netgíró 14 dögum síðar:

(M. 007-2016-12882)

Föstudaginn 2. janúar:

1. Hjá Útilíf að fjárhæð kr. 15.870.

2. Hjá Byko að fjárhæð kr. 205.869.

Laugardaginn 3. janúar:

1. Hjá Iceland að fjárhæð kr. 25.178.

Sunnudaginn 4. janúar:

1. Hjá Iceland að fjárhæð kr. 2.198.

Teljast brot þessi varða við 248. gr. almennra hegningarlaga nr. 19/1940.

II.

Fyrir fjársvik með því að hafa dagana 24. janúar -2. febrúar 2016, svikið út vörur og þjónustu að fjárhæð samtals kr. 205.576, með því að stofna aðgang að Netgíró ehf. í nafni A, og notað til þess kennitölu hans og tékkaábyrgðarnúmer af debetkorti hans, en vörurnar og þjónustuna keypti hann hjá eftirgreindum verslunum á netinu og átti greiðsla fyrir þær að fara fram með netgíró 14 dögum síðar:

(M. 007-2016-18384)

Sunnudaginn 24. janúar:

1. Hjá Iceland að fjárhæð kr. 24.075.

2. Hjá Iceland að fjárhæð kr. 24.165.

Laugardaginn 25. janúar:

1. Hjá Útilíf að fjárhæð kr. 30.185.

2. Hjá Auganu að fjárhæð kr. 21.360.

3. Hjá Húsgagnahöllinni að fjárhæð kr. 25.190.

4. Hjá Elkó Lindum að fjárhæð kr. 48.868.

5. Hjá Útilíf að fjárhæð kr. 24.796.

Miðvikudaginn 27. janúar:

1. Hjá Iceland að fjárhæð kr. 5.439.

Þriðjudaginn 2. febrúar:

1. Hjá Iceland að fjárhæð kr. 1.498.

Teljast brot þessi varða við 248. gr. almennra hegningarlaga nr. 19/1940.

III.

Fyrir þjófnað, með því að hafa að morgni miðvikudagsins 8. júní 2016, í auðgunarskyni brotist inn í vörubifreiðina EJ-X88 sem stóð bak við Köllunarklettsveg 2 í Reykjavík, með því að brjóta rúðu farþegamegin og stolið þaðan skjá fyrir bakkmyndavél og fjarstýringu fyrir vörulyftu sendibifreiðarinnar, að óþekktu verðmæti.

(M. 007-2016-32875)

Telst brot þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkröfur:

Þá gerir Netgíró ehf., kt. 000000-0000, vegna ákærukafla I, kröfu um að ákærði verði dæmdur til að greiða kr. 244.097 auk vaxta skv. 1. mgr. 8. gr. laga um vexti og verðtryggingu nr. 38/2001 af kr. 201.622,- frá 12.01.2016 til 19.01.2016, af kr. 228.493,- frá 19.01.2016 til 26.01.2016 og af kr. 244.097,- frá 19. janúar 2016 þar til mánður er liðinn frá birtingu kröfunnar, en síðan dráttarvexti skv. 1. mgr. 6. gr., sbr. 9. gr. sömu laga, frá þeim degi til greiðsludags.

Þá gerir Netgíró ehf., kt. 000000-0000, vegna ákærukafla II, kröfu um að ákærði verði dæmdur til að greiða kr. 194.975 auk vaxta skv. 1. mgr. 8. gr. laga um vexti og verðtryggingu nr. 38/2001 af kr. 44.987,- frá 02.02.2016 til 09.02.2016, af kr. 91.984,- frá 09.02.2016 til 16.02.2016, af kr. 193.522,- frá 16.02. 2016 til 23.02.2016 og af kr. 194.975,- frá 23.02.2016 þar til mánuður er liðinn frá birtingu kröfunnar, en síðan dráttarvexti skv. 1. mgr. 6. gr., sbr. 9. gr. sömu laga, frá þeim degi til greiðsludags.“

Ákærða var birt fyrirkall sem hafði að geyma viðvörun samkvæmt 1. mgr. 161. gr. laga um meðferð sakamála nr. 88/2008. Þrátt fyrir þetta sótti ákærði ekki þing og ekki var kunnugt um að hann væri forfallaður. Málið verður því dæmt á grundvelli framlagðra gagna og samkvæmt þeim hefur verið færð fram sönnun fyrir sekt ákærða. Hann verður því sakfelldur samkvæmt ákærunni, en brot hans eru þar rétt færð til refsiákvæðis.

Samkvæmt framlögðu sakavottorði ákærða hefur hann ekki áður gerst sekur um refsiverðan verknað. Hann er í máli þessu sakfelldur fyrir ítrekuð auðgunarbrot og samanlagt um umtalsverðar fjárhæðir að ræða. Með vísan til 6 tl. 1. mgr. 70. gr. og 77. gr. almennra hegningarlaga, þykir refsing ákærða hæfileg ákveðin þriggja mánaða fangelsi en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Með háttsemi sinni bakaði ákærði bótakrefjanda, Netgíró ehf. tjón með saknæmri og ólögmætri háttsemi sinni. Ber honum að greiða félaginu skaðabætur sem setti fram bótakröfu í tengslum við ákærukafla I. og II. Krafan er studd gögnum og er tekin til greina eins og hún er framsett í ákæru. Þá skal ákærði greiða bótakrefjanda 84.320 í málskostnað.

Engan sakarkostnað leiddi af máli þessu.

S-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, D-x-x W-x-x, sæti fangelsi í 3 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði Netgíró ehf., vegna ákærukafla I, 244.097 kr. auk vaxta skv. 1. mgr. 8. gr. laga um vexti og verðtryggingu nr. 38/2001 af 201.622 kr., frá 12.01.2016 til 19.01.2016, af 228.493 kr. frá 19.01.2016 til 26.01.2016 og af 244.097 kr. frá 19. janúar 2016 til 26.01.2016 en síðan dráttarvexti skv. 1. mgr. 6. gr., sbr. 9. gr. sömu laga, frá birtingu dómsins til greiðsludags.

Ákærði greiði Netgíró ehf., vegna ákærukafla II, 194.975 kr. auk vaxta skv. 1. mgr. 8. gr. laga um vexti og verðtryggingu nr. 38/2001 af 44.987 kr. frá 02.02.2016 til 09.02.2016, af 91.984 kr. frá 09.02.2016 til 16.02.2016, af 193.522 kr. frá 16.02. 2016 til 23.02.2016 og af 194.975 kr. frá 23.02.2016 en síðan dráttarvexti skv. 1. mgr. 6. gr., sbr. 9. gr. sömu laga, frá birtingu dómsins til greiðsludags.

Ákærði greiði bótakrefjanda 84.320 krónur í málskostnað.

S-kvk-nf H-kvk-nf